شەفەق
نیوز/ رووژنامەی "تایمز ئۆف ئیسرائیل"، ئمڕوو سێشەممە، وت: هاووڵاتییگ ئەمریکی
یەهود لە هەفتەی گوزەشتە لە لوبنان دەسگیر کریا، دویای ئەوە ک دەزگایل ئەمنی ئاشکرا
کردن ک لەی دویاییە لە ئیسرائیل بویە، و خوازێد بچوودە عراق.
راپۆرت
رووژنامەگە ک وە زوان ئینگلیزی بڵاو کریایە، و ئاژانس شەفەق نیوز ئەڵگەردانی کرد وت:
ئەو کابرای ئەمریکیە ئەرا چەن رووژیگ دەسوەسەر کریا، و دەسەڵاتەیل لوبنان گومان داشتن
ک ئەو گەنج لەناو تەمەن بیس ساڵان کار سیخوڕی کەێد یا هاوکاری دەس وەگەرد ئیسرائیل
دیرێد.
وەگورەی
راپۆرتەگە،  ئەو گەنج ئەمریکیە لە زانکۆ لە
شار قودس خوەنستیە، و دویای سەردان قوبرس رەسیەسە لوبنان، و نیاز داشتیە بچوودە هەرێم
کوردستان، ودیاری کرد ک لەناو پاسپۆرتەگەی دیارە ک چیەسە ئیسرائیل.
راپۆرتەگە
وتیش: رویداوەگە لە لوبنان ژیوەژیر مەن، لە وەختیگ وەرپرسەیلیگ ئەمریکی ئەندامەیلیگ
کۆنگرس لەناوی بوینە زوور ئەرا مەرقەزکردنی کردن، ک رووژ پەنجشەممە یا چمعەی گوزەشتە
مەرقەز کریا، و دویای ئەوە مزڵ ئەرا ئیمارات کرد.
راپۆرتەگە
وتیش: دەسگیرکردنەگە لەوەختیگ هات ک لوبنان و ئیسرائیل دانوسەنین ناسکیگبل وە چەودیریکردن
ئەمریکا کەن، لەباوەت سەرچەوەیل وزە لە دەریای ناوراس، وتیش: ئەو دوو دووڵەتە پەیوەندی
دیبلۆماسی نیەکەن، و وەفەرمی هانە ناو جەنگ، لەوەختیگ حزبوڵای لوبنان چەن جاریگ هەڕەشەی
ئیسرائیل لەبان بیرەیل گاز لەناو دەریا دا.
